
DIRECŢIA EDILITARĂ

SERVICIUL SALUBRIZARE

NR.SC2007 __________/____________

REFERAT

Prin Ordinul 110/2007 al preşedintelui Autorităţii Naţionale de Reglementare pentru Serviciile Comunitare de Utilităţi Publice – A.N.R.S.C s-a aprobat Regulamentul-cadru al serviciului de salubrizare a localităţilor.
Regulamentul-cadru al serviciului de salubrizare a localităţilor stabileşte cadrul juridic unitar privind desfăşurarea serviciului de salubrizare, definind modalităţile cadru ce trebuie îndeplinite pentru asigurarea serviciului de salubrizare, indicatorii de performanţă, condiţiile tehnice, raporturile dintre operator şi utilizator.

Operatorii serviciului de salubrizare, indiferent de forma de proprietate şi de modul în care este organizată gestiunea serviciului de salubrizare în cadrul unităţilor administrativ-teritoriale, se vor conforma prevederilor regulamentului.

Condiţiile tehnice şi indicatorii de performanţă prevăzuţi în regulament au caracter minimal, Consiliul local poate aproba şi alţi indicatori de performanţă sau condiţii tehnice pentru serviciul de salubrizare, pe baza unor studii de specialitate după dezbaterea publică a acestora.

Conform art.124 din Regulamentul-cadru al serviciului de salubrizare a localităţilor, Consiliile locale vor elabora şi adopta regulamentul propriu al serviciului de salubrizare.
Având în vedere cele de mai sus, propunem:
Aprobarea Regulamentului propriu al serviciului de salubrizare al municipiului Timişoara şi a indicatorilor de performanţă elaboraţi pe baza Regulamentului-cadru şi ţinând seama de particularităţile locale, de interesele actuale şi de perspectivă ale comunităţii. 

